turjo4nis/wikipedia-bn-dump-20250701 huggingface dataset:
নগেন্দ্রনাথ বসু

নগেন্দ্রনাথ বসু ( ৬ ই জুলাই  ১৮৬৬-১১ ই অক্টোবর  ১৯৩৮) বাংলা বিশ্বকোষের সংকলক, বাংলা ভাষায় প্রথম বিশ্বকোষ  এবং হিন্দি বিশ্বকোষ, হিন্দিতে প্রথম বিশ্বকোষের লেখক, পাশাপাশি প্রত্নতাত্ত্বিক ও ইতিহাসবিদও ছিলেন।

কৃতিত্ব 
রঙ্গলাল মুখোপাধ্যায় ও ত্রৈলোক্যনাথ মুখোপাধ্যায় বাংলা বিশ্বকোষের প্রথম পর্ব সম্পাদিত করেন। তবে পরবর্তী ২২টি পর্ব নগেন্দ্রনাথ বসু নিজে প্রকাশিত করেন, যা ১৯১১ সাল পর্যন্ত ২৭ বছর সময় নেয়। ২৪ পর্ব বাংলা বিশ্বকোষ ১৯১৬ এবং ১৯৩১ সালে প্রকাশিত হয়। নগেন্দ্রনাথ বসু তার প্রথম কর্মজীবনে কবিতা ও উপন্যাস লেখালেখি শুরু করেন এবং দুটি মাসিক পত্রিকায় সম্পাদনায় অংশ নেন। তিনি প্রত্নতাত্ত্বিক অবশিষ্টাংশ পরীক্ষা করার জন্য ব্যাপক ভ্রমণ করেছিলেন। তিনি বাংলা, সংস্কৃত ও উড়িয়াতে প্রাচীন পাণ্ডুলিপি সংগ্রহ করেন এবং পাথর ও তামার প্লেটের উপর অঙ্কন করেছেন। তার পাণ্ডুলিপি সংগ্রহের ফলে কলকাতা বিশ্ববিদ্যালয়ের তরফ থেকে বাংলা বিভাগ চালু করার অনুমতি দেওয়া হয়।

রচনা
দুটি বিশাল এনসাইক্লোপিডিয়া এবং বাংলা ক্লাসিক ছাড়াও, ইতিহাস ও প্রত্নতত্বের ওপর একাধিক লেখা প্রকাশিত হয়েছে তার।
মাল্টিভলিউম বাঙালি জাতীর ইতিহাস
কায়স্থের বর্ণপরিচয় 
ময়ূরভঞ্জ প্রত্নতাত্ত্বিক জরিপ
আধুনিক বৌদ্ধধর্ম এবং উড়িষ্যার অনুসারী এবং
কামরূপের সামাজিক ইতিহাস

সম্মাননা
তিনি "প্রাচ্যবিদ্যামহার্ণব" শিরোনামে ভূষিত হন। নগেন্দ্রনাথ বসুর কাজকে সম্মান জানিয়ে কলকাতা পৌরসংস্থা "বিশ্বকোষ" লেন নামে একটি রাস্তার নাম করণ করেছে।

তথ্যসূত্র

১৮৬৬-এ জন্ম
১৯৩৮-এ মৃত্যু
বাঙালি লেখক
বাঙালি ইতিহাসবিদ
ভারতীয় ইতিহাসবিদ
২০শ শতাব্দীর ভারতীয় প্রাবন্ধিক
২০শ শতাব্দীর ভারতীয় কবি
১৯শ শতাব্দীর বাঙালি কবি
বাঙালি হিন্দু
কলকাতা বিশ্ববিদ্যালয়ের শিক্ষক
ভারতীয় পুরুষ প্রাবন্ধিক
কলকাতার লেখক
বাঙালি পুরুষ কবি
১৯শ শতাব্দীর ভারতীয় কবি
গড়বেতা

গড়বেতা (ইংরেজি:Garbeta), ভারতের পশ্চিমবঙ্গ রাজ্যের পশ্চিম মেদিনীপুর জেলার মেদিনীপুর সদরের মহকুমার গড়বেতা-১ সমষ্টি উন্নয়ন ব্লকের  একটি শহর। এটি শিলাবতী নদীর তীরে অবস্থিত। বাংলায ভাষায় গড় শব্দের অর্থ নালা বা খাল। পূর্বের শহরের সীমানা একটি ছোট খাল দ্বারা ঘিরে ছিল। গড়বেতা এছাড়াও গড়হবেতা হিসাবে বানান করা যেতে পারে।

ইতিহাস
আজকের গড়বেতা ও বগড়ী অঞ্চল একদিন বকদ্বীপ নামে খ্যাত ছিল।  ইহা এক প্রাচীন জনপদ। যদিও এ কাহিনীর  সত্যতা জানা যায়নি, মহাভারতের যুগে জঙ্গলাকীর্ন এই জনপদে অনার্যদের বাস ছিল। রাক্ষসরাজ বকাসুর ছিলেন এই জনপদের রাজ। এই বকাসুর নিহত হয়েছিলেন ভীমের হাতে। সেই সময় পঞ্চপান্ডব ছদ্মবেশে একাচক্রনগরে বসবাস করতেন বলে অনকেই উল্লেখ করেছে।  জানতে পারা যায় এই একাচক্র নগর আজকের একাড়িয়া গ্রাম। গড়বেতা ও বগড়ী পরগনাকে নিয়ে বিভিন্ন সময়ে অনেক লেখক বিভিন্ন গ্রন্হ লিখেগেছেন। যেমন হিড়ম্ব রাক্ষস বাস করতেন হিড়ম্বকবনে যেখানে হিড়ম্বকে বধ করে হিড়িম্বাকে বিবাহ করেন। অনেকে বলেন হিড়িড়গেড়্যা জঙ্গল সেদিনের হিড়ম্বক বন। এখানে প্রাচীন মন্দির দেখতে পাওয়া, যেমন মাসর্ব্বমঙ্গলার মন্দির। এখানে প্রতিদিন অন্নভোগ রান্না হয়। আছে দ্বাদশ সিবালয় মন্দির। বগড়ীর মাইতা গ্রামে কৃষ্ণ রাইজীর মন্দির, যে মন্দির দর্শনে এসেছিলেন মা সারদা। একদিন সারা বাঙলা জুড়ে যে বোস নাঙ্গল খ্যাতি অর্জন করেছিল সেই বসু পরিবারের বাসভূমী এখানেই। গড়বেতা যেমন প্রাচীন জনপদ, তেমনই এখানে জন্মগ্রহণ করেছিলেন বীর সন্তানেরা। গড়বেতার বুকে বসে গড়বেতার ইতিহাস লিখেছেন সাংবাদিকও গবেষক শ্রী তারাশংকর ভট্টাচার্য, বকদ্বীপ  খ্যাত শ্রী মতিলাল বিশ্বাস, শালফুল গ্রহণ্ত প্রনেতা শ্রী প্রবোধ চন্দ্র সরকার , বগড়ী  রাজ্যের ইতিহাস  লিখেছেন গৌরীপদ চ্যাটার্জী প্রাক্তন অধ্যক্ষ গড়বেতা কলেজ

দ্রষ্টব্য স্থানগুলি
মা সর্বমঙ্গলার মন্দির, দ্বাদশ সিবালয় মন্দির, শ্রী শ্রী কিশোরীমোহন জীউ মন্দির , কৃষ্ণ রাইজিউর মন্দির,জগন্নাথ দেবের মন্দির,বাবা বসন্ত রায়ের মন্দির, গনগনীর খাদ (বাঙলার গ্রান্ড ক্যনিয়ন)

জনসংখ্যার উপাত্ত 
ভারতের ২০১১ সালের আদমশুমারি অনুসারে গড়বেতা শহরের মোট জনসংখ্যা ৫,১০৯ জন, যার মধ্যে ২,৫৭৬ (৫০%) পুরুষ এবং ২,৫৩৩ (৫০%) মহিলা ছিলেন। ৬ বছরের নিচে জনসংখ্যা ৪৬৩ জন। গড়বেতার সাক্ষরতার মোট সংখ্যা ৩,৮৮৬ জন (৭৬.০৬% )।

সিডি ব্লক সদর দফতর 
গড়বেতা-১  ব্লক-এর সদর দপ্তর গড়বেতা শহরে অবস্থিত।

থানা 
গড়বেতা শহরের অবস্থিত গড়বেতা  থানার আওতাধীন রয়েছে গড়বেতা-১, গড়বেতা-২ এবং গড়বেতা-৩ সিডি ব্লকগুলি।

অর্থনীতি
এই এলাকার অর্থনীতি কৃষি ভিত্তিক। প্রধান ফসলগুলি গুলি হল ধান, আলু, গম, পাট ও সবজি প্রভৃতি। কিছু গ্রামবাসী মাছ ধরার, হকিং এবং বয়ন মধ্যে নিযুক্ত করা হয়। শহরের একটি ছোট অংশের মানুষ সরকারি কর্মচারী এবং স্কুল শিক্ষক আর অধিকাংশ লোক মধ্যবিত্তের নিচের দিক থেকে মধ্যবিত্ত শ্রেণী। রায় টায়ার সেন্টার,  নিউ এমআরএফ এক্সক্লুসিভ স্টোরে পরিবহন ব্যবসার সমস্ত টায়ার, গড়বেতা ও তার আশপাশের অন্যান্য গাড়ির জন্য সরবরাহ করে।

পরিবহন
গড়বেতা ভালভাবে জাতীয় সড়ক এবং রেলপথের সাথে মেদিনীপুর, খড়গপুর, বাঁকুড়া, ঘাটাল, হাওড়া প্রভৃতি শহরের সঙ্গে যুক্ত রয়েছে। স্থানীয় পরিবহন বাস, মিনিবাস, অটোরিকশা এবং ভ্যান রিক্সার দ্বারা সম্পর্ণ হয়।

রেলপথে
গড়বেতা রেলওয়ে স্টেশন নামে একটি রেলওয়ে স্টেশন আছে গড়বেতা শহরে। স্টেশনটির কোড হল জিবিএ (GBA)। রাঁচি থেকে একটি প্যাসেঞ্জার ট্রেন রোজ পুরুলিয়া জংশন , আদ্রা জংশন ও বাঁকুড়া জংশন হয়ে এখানে পৌঁছয়।

শিক্ষা

তথ্যসূত্র
7. পুরাকীর্তি ভ্রমণ : গড়বেতা

পশ্চিমবঙ্গের শহর
পশ্চিম মেদিনীপুর জেলার শহর ও নগর
ঝিল

ঝিল এক প্রকারের লম্বা আকৃতির জলাশয়, যা বিল অপেক্ষা ক্ষুদ্রাকৃতির। এগুলো সাধারণতঃ চারিপাশে আবদ্ধ হয়ে থাকে এবং সারাবছর তাতে কিছুটা হলেও পানি থাকে। প্রকৃতপক্ষে এটি প্রবহমান কোন নদীর পরিত্যক্ত খাত।

ব্যুৎপত্তি 
ঝিল মূলতঃ একটি আঞ্চলিক শব্দ, যা প্রকৃতপক্ষে একটি অশ্বক্ষুরাকৃতি হ্রদ।

উৎপত্তি 
ঝিল দুটি উপায়ে সৃষ্টি হয়ঃ
 নদী গতিপথ পরিবর্তন করায় পুরাতন গতিপথে ধীরে ধীরে পলিসঞ্চিত হয়ে পথের মুখ সম্পূর্ণভাবে বন্ধ হয়ে যাওয়ায় মূলনদী হতে সম্পূর্ণরূপে বিছিন্ন হয়ে ঝিলে পরিণত হয়;
 নদী বাঁকা পথ পরিবর্তন করে সরল পথে প্রবাহিত হওয়ায় পুরাতন পথটির দুদিক বন্ধ হয়ে বিছিন্ন হয়ে ঝিলে পরিণত হয়।

অবস্থান 
ঝিল সাধারণতঃ নদীর গতিপথ পরিবর্তনের মাধ্যমে সৃষ্টি হয় বলে যেসব অঞ্চলে নদীর গতি দ্রুত পরিবর্তিত হয় সেসব অঞ্চলে ঝিল দেখা যায়; যেমনঃ ভারতীয় উপমহাদেশের দক্ষিণ-পশ্চিমাংশের গাঙ্গেয় বদ্বীপ এলাকা।

ব্যবহার 
ঝিলগুলো বর্ষা মৌসুমে গভীরভাবে প্লাবিত হওয়ায় এগুলো হতে প্রচুর মৎস্য আহরণ করা হয় এবং শুষ্ক মৌসুমে কৃষিকাজ ও গবাদি পশুর চারণক্ষেত্র হিসেবে ব্যবহৃত হয়।

কয়েকটি উল্লেখযোগ্য ঝিল 
ভারতীয় উপমহাদেশে বেশ কিছু উল্লেখযোগ্য ঝিল রয়েছে; এগুলোর মধ্যে কয়েকটি হলোঃ
 হাতিরঝিল - ঢাকা, বাংলাদেশ;
 বিক্রমগড় ঝিল - দক্ষিণ কলকাতা, ভারত;
 বেরি ঝিল - মৌলভীবাজার, বাংলাদেশ;
 সাঁতরাগাছি ঝিল - হাওড়া, ভারত।

আরও দেখুন 
 বিল;
 হাওড়;
 বাওড়;
 অশ্বক্ষুরাকৃতি হ্রদ।

তথ্যসূত্র

বহিঃসংযোগ 
 ঝিল - বাংলাপিডিয়া হতে সংকলিত নিবন্ধ।

প্রবাহজ ভূমিরূপ
বাংলাদেশ নিরাপদ খাদ্য কর্তৃপক্ষ

বাংলাদেশ নিরাপদ খাদ্য কর্তৃপক্ষ হচ্ছে  নিরাপদ খাদ্য আইন, ২০১৩ (২০১৩ সনের ৪৩ নং আইন) এর অধীনে প্রতিষ্ঠিত একটি স্বায়ত্তশাসিত জাতীয় খাদ্য নিরাপদতা বিষয়ক সরকারি কর্তৃপক্ষ, যা একটি সংবিধিবদ্ধ প্রতিষ্ঠানরূপে কাজ করে। এর প্রধান কার্যালয় বাংলাদেশের রাজধানী ঢাকার শাহবাগে অবস্থিত। মুস্তাক হাসান মোঃ ইফতেখার হচ্ছেন এই কর্তৃপক্ষের প্রতিষ্ঠাতা চেয়ারম্যান। বর্তমানে এর চেয়ারম্যান জাকারিয়া  জাতিসংঘের খাদ্য ও কৃষি সংস্থার পক্ষ থেকে ন্যাশনাল টিম লিডার নাসের ফরিদ -এর নেতৃত্বে একটি কারিগরি দল নিরাপদ খাদ্য আইন প্রণয়ন করে নিরাপদ খাদ্য কর্তৃপক্ষের প্রাতিষ্ঠানিক রুপদানে সরকারকে সাহায্য করছে।

ইতিহাস

নিরাপদ খাদ্য আইন ২০১৩-এর অধীনে ২০১৫ সালের ২রা ফেব্রুয়ারি  এই কর্তৃপক্ষ গঠন করা হয়। এই কর্তৃপক্ষ খাদ্য মন্ত্রণালয়ের অধীনে কাজ করে। এই কর্তৃপক্ষকে আমেরিকান খাদ্য এবং ড্রাগ প্রশাসন-এর মতো করে তৈরি করা হয়েছে। এটি পাঁচ জন ব্যক্তির সিদ্ধান্তের ভিত্তিতে পরিচালিত হয়। এই সংস্থার নিজস্ব ভ্রাম্যমাণ আদালত রয়েছে যা অনিরাপদ খাদ্য বিক্রেতাদের জরিমানা এবং দণ্ডাদেশ প্রদান করে।

তথ্যসূত্র
১১. http://www.bfsa.gov.bd/
বাংলাদেশের সরকারি সংস্থা
২০১৫-এ বাংলাদেশে প্রতিষ্ঠিত
বাংলাদেশ ভিত্তিক সংগঠন
ঢাকা ভিত্তিক সংগঠন
২০১৫-এ প্রতিষ্ঠিত সরকারি সংস্থা
বাংলাদেশের খাদ্য ও পানীয়
.এলএ

.এলএ (.la) হলো লাওসের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স।

তথ্যসূত্র 

লাওসের তথ্যপ্রযুক্তি
কান্ট্রি কোড টপ-লেভেল ডোমেইন
শ্রেষ্ঠ পার্শ্ব অভিনেতা বিভাগে স্ক্রিন পুরস্কার

শ্রেষ্ঠ পার্শ্ব অভিনেতা বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ পার্শ্ব চরিত্রে অভিনেতার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়।

অনুপম খের এই বিভাগের প্রথম পুরস্কার বিজয়ী, তিনি ১৯৪২: আ লাভ স্টোরি চলচ্চিত্রে অভিনয় করে এই বিভাগে পুরস্কার লাভ করেন। শ্রেষ্ঠ পার্শ্ব অভিনেতা হিসেবে সাইফ আলি খান সর্বাধিক ৩ বার এই পুরস্কার লাভ করেন, অন্যদিকে অমরিশ পুরি, আরশাদ ওয়ার্সী ও ঋষি কাপুর ২ বার করে এই পুরস্কার লাভ করেন। সাম্প্রতিক পুরস্কার বিজয়ী গুলশান দেবাইয়া মর্দ কো দর্দ নহি হোতা (২০১৯) চলচ্চিত্রে অভিনয়ের জন্য এই পুরস্কার লাভ করেন।

বিজয়ী পার্শ্ব অভিনেতা

১৯৯৪-২০০৯

২০১০-এর দশক

একাধিকবার বিজয়ী
৩ বার
 সাইফ আলি খান
২ বার
 অমরিশ পুরি
 আরশাদ ওয়ার্সী
 ঋষি কাপুর

আরও দেখুন

 শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত)
 শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার
 শ্রেষ্ঠ পার্শ্ব অভিনেতা বিভাগে আইফা পুরস্কার
 শ্রেষ্ঠ পার্শ্ব অভিনেতা বিভাগে জি সিনে পুরস্কার
 শ্রেষ্ঠ পার্শ্ব অভিনেতা বিভাগে স্টারডাস্ট পুরস্কার

তথ্যসূত্র

বহিঃসংযোগ
 

পার্শ্ব অভিনেতা
সেরা পার্শ্ব অভিনেতা বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
১০ পদাতিক ডিভিশন (বাংলাদেশ)

১০ পদাতিক ডিভিশন হচ্ছে বাংলাদেশ সেনাবাহিনীর একটি দল। এটি বাংলাদেশের কক্সবাজারে অবস্থিত। চট্টগ্রাম বিভাগের দুটি ডিভিশনের মধ্যে এটি অন্যতম। বাংলাদেশের সামরিক বাহিনীর ফোর্সেস গোল ২০৩০-এর উন্নয়ন লক্ষ্যমাত্রার অংশ হিসেবে এটি গঠন করা হয়েছিল।

ইতিহাস
চট্টগ্রাম বিভাগের জাতিগত এবং ধর্মীয় দ্বন্ধের ইতিহাস রয়েছে। এই সমস্যার সমাধান করতে এবং এই এলাকার সীমান্ত এলাকায় সেনাবাহিনীর সক্ষমতা বাড়ানো আবশ্যক হয়ে পড়েছিল। এই লক্ষকে সামনে রেখে এই অঞ্চলে একটি পদাতিক ডিভিশন গঠন করা হয়। এটা বাংলাদেশের সামরিক বাহিনীর ফোর্সেস গোল ২০৩০-এর একটি অংশ ছিল।

১৪ এপ্রিল ২০১৪ সালে প্রধানমন্ত্রী শেখ হাসিনা রামুতে একটি নতুন সেনানিবাসের অনুমোদন দেন।

১ মার্চ ২০১৫-এ প্রধানমন্ত্রী শেখ হাসিনা এই সেনানিবাসের পতাকা উত্তোলন করে এর অধীনে আনুষ্ঠানিকভাবে ১০ পদাতিক ডিভিশন এবং  ব্রিগেড ও রেজিমেন্ট প্রতিষ্ঠা ঘোষণা করেন।

২টি পদাতিক ব্রিগেড সহ সাতটি ইউনিটের পতাকা ২০১৬ সালের ১০ মার্চ উত্তোলন করা হয়। ৯ ফেব্রুয়ারি ২০১৭ সালে, নবগঠিত সাতটি ইউনিটের পতাকা-উত্তোলন অনুষ্ঠান উদ্‌যাপন করা হয়।

গঠন
এই ডিভিশনের অধীনে দুটি পদাতিক ব্রিগেড, একটি আর্টিলারি ব্রিগেড, ৫টি পদাতিক রেজিমেন্ট, তিনটি আর্টিলারি রেজিমেন্ট, একটি প্রকৌশলী ব্যাটালিয়ন এবং এসএসডি রামু ও একটি মাঠপর্যায়ের কর্মশালা ইউনিট সহ আরো অন্যান্য ইউনিট নিযুক্ত। মেজর জেনারেল ফখরুল আহসান হলেন এই ডিভিশনের বর্তমান কম্যান্ডার।

যুদ্ধা সৈনিক

 আর্টিলারি রেজিমেন্ট 
 ১০ আর্টিলারি ব্রিগেড
 ২৩ ফিল্ড রেজিমেন্ট আর্টিলারি
 ৪০ ফিল্ড রেজিমেন্ট আর্টিলারি
 ৪১ মধ্যম রেজিমেন্ট আর্টিলারি
 পদাতিক:
 ২ পদাতিক ব্রিগেড
 ৯৭ পদাতিক ব্রিগেড
 ১৬ অশ্বারোহী ইউনিট
 ৮ ইস্ট বেঙ্গল রেজিমেন্ট
 ২৪ পদাতিক ব্যাটালিয়ন 
 ৬০ ইস্ট বেঙ্গল রেজিমেন্ট
 ৩৬ বাংলাদেশ ইনফেন্ট্রি রেজিমেন্ট
 ৩৭ বাংলাদেশ ইনফেন্ট্রি রেজিমেন্ট
 ৩৮ বাংলাদেশ ইনফেন্ট্রি রেজিমেন্ট
 ৩৯ বাংলাদেশ ইনফেন্ট্রি রেজিমেন্ট

কমব্যাট সাপোর্ট  
 কামান দল 
 ৫০৯ ডিভিশন অরডেন্স কোম্পানি
 ১০ ইন্ডিপেনডেন্ট এমিউনিশন প্লাটুন
 ক্রোপস অফ সিগন্যাল (Sig) 
 ৯ সিগন্যাল ব্যাটালিয়ন
 সামরিক প্রকৌশলী
 ৪ প্রকৌশলী ব্যাটালিয়ন

তথ্যসূত্র

বাংলাদেশ সেনাবাহিনীর পদাতিক ডিভিশন
২০১৫-এ প্রতিষ্ঠিত সামরিক ইউনিট এবং দল
.পিএস

.ps (.পিএস) ফিলিস্তিনের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। এটি নিয়ন্ত্রণ করে ফিলিস্তিন জাতীয় ইন্টারনেট নামপ্রদায়ক কর্তৃপক্ষ।

তথ্যসূত্র 

কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার

শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ পার্শ্ব চরিত্রে অভিনেত্রীর জন্য প্রদত্ত বার্ষিক পুরস্কার। ১৯৯৬ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। শ্রেষ্ঠ পার্শ্ব অভিনেত্রী হিসেবে শাবানা আজমি সর্বাধিক ২ বার করে এই পুরস্কার লাভ করেন। সাম্প্রতিক পুরস্কার বিজয়ী কামিনী কৌশল কবির সিং চলচ্চিত্রে অভিনয়ের জন্য এই পুরস্কার অর্জন করেন।

বিজয়ী ও মনোনীতদের তালিকা

১৯৯০-এর দশক

২০০০-এর দশক

২০১০-এর দশক

পরিসংখ্যান

আরও দেখুন

 শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (ভারত)
 শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার
 শ্রেষ্ঠ পার্শ্ব অভিনেত্রী বিভাগে আইফা পুরস্কার
 শ্রেষ্ঠ পার্শ্ব অভিনেত্রী বিভাগে জি সিনে পুরস্কার
 শ্রেষ্ঠ পার্শ্ব অভিনেত্রী বিভাগে স্টারডাস্ট পুরস্কার

তথ্যসূত্র

বহিঃসংযোগ
 
 Best Supporting Actress Award - Awards and Shows

পার্শ্ব অভিনেত্রী
সেরা পার্শ্ব অভিনেত্রী বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
.ইউকে

.uk (.ইউকে) যুক্তরাজ্যের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। , এটি ১০ মিলিয়ন রেজিস্টেশন নিয়ে দুনিয়ার ৫ম জনপ্রিয় টপ-লেভেল ডোমেইন (.com, .cn, .de এবং .net-এর পরে)।

তথ্যসূত্র 

কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
যুক্তরাজ্যে ইন্টারনেট
১৯৮৫-এ যুক্তরাজ্যে প্রতিষ্ঠিত
বোরা বোরা দ্বীপপুঞ্জ

বোরা বোরা ১২ বর্গ মাইল আয়তনের একটি দ্বীপপুঞ্জ, যা ফরাসি পলিনেশিয়ার পশ্চিমে অবস্থিত। ফরাসি পলিনেশিয়ার রাজধানী পপেইট থেকে প্রায় ২৩০ কিলোমিটার (১৪৩ মাইল) উত্তর-পশ্চিমে অবস্থিত, একটি উপহ্রদ এবং একটি প্রাচীরের প্রস্থ দ্বারা ঘেরা। দ্বীপের মাঝখানে দুটি মৃত আগ্নেয়গিরি মাউন্ট পেহিয়া এবং মাউন্ট ওটারমমেনু রয়েছে। সর্বোচ্চ চূড়া হচ্ছে যা ৭২৭  মিটার (২৩৮৫ ফুট)।

নামকরন 
অতীতে এই দ্বীপকে তাহিতিয়ান উপভাষায় "পোরা পোরা মেই তে পোরা" বলা হত এর অর্থ "সৃষ্টিকর্তা দ্বারা সৃষ্ট"। পর্যটক জেকব রোগেনভেন যখন প্রথম এই দ্বীপে আসেন তখন একে তিনি ও তার সহযাত্রীরা বোরা বোরা দ্বীপ বলে ডাকেন, যে নাম এখনো বিদ্যমান।

ইতিহাস 
জেকব রোগেনভেন প্রথম ইউরোপিয়ান হিসেবে ১৭২২ সালে এই দ্বীপে আসেন। ১৯৬৯ সালের ২৯ জুলাই জেমস কুক একজন তাহিতিয়ান নাবিক টুপাইয়ার সাহায্যে এই দ্বীপে আসেন। লন্ডন মিশনারি সোসাইটি ১৮২০ সালে এই দ্বীপে আসে এবং ১৮৯০ সালে একটি   প্রোটেস্ট্যান্ট চার্চ নির্মাণ করে। বোরা বোরা একটি স্বাধীন দ্বীপ ছিল, কিন্তু ১৯৮৮ সালে ফ্রান্স দ্বীপের শেষ রানী ৩য় তেরিমায়েভারুয়ার কাছ থেকে দ্বীপটির দখল নিয়ে তাদের উপনিবেশে নিয়ে আসে।

২য় বিশ্বযুদ্ধ 
২য় বিশ্বযুদ্ধে মার্কিন যুক্তরাষ্ট্র এই দ্বীপকে সামরিক ঘাঁটি হিসেবে ব্যবহার করে। এই ঘাঁটিতে ৯ টি সরবরাহকারী জাহাজ, ২০ হাজার টন জিনিসপত্র এবং প্রায় ৭০০০ সদস্যের একটি সৈন্যদল রাখা হয়েছিল। ১৯৪৬ সালের ২ জুন ঘাঁটিটি বন্ধ করে দেয়া হয়।  ১৯৬০ সালে তাহিতির পাপেটে 'ফা আন্তর্জাতিক বিমানবন্দর' নির্মাণের পুর্বে  ফ্রেঞ্চ পলিনেশিয়ার একমাত্র আন্তর্জাতিক বিমানবন্দর ছিল এখানে।

পর্যটন 
বোরা বোরা দ্বীপপুঞ্জের অর্থনীতি মূলত পর্যটন নির্ভর। দ্বীপটিতে অনেক অবকাশযাপন কেন্দ্র স্থাপন করা হয়। ১৯৬১ সালে হোটেল বোরা বোরা স্থাপন করা হয় এবং এর ৯ বছর পর পানির উপর বাংলো তৈরী করা হয়। 

২য় বিশ্বযুদ্ধে ব্যবহৃত বিভিন্ন কামান দেখতে প্রতিদিন প্রচুর পর্যটক এই দ্বীপটিতে ঘুরতে আসে। এয়ার তাহিতির প্রতিদিন ৫-৬ টি ফ্লাইট থাকে বোরা বোরা দ্বীপপুঞ্জে। যানবাহন মূলত ভাড়ায়চালিত গাড়ি ও সাইকেল ব্যবহার করা হয়। স্কুবা ডাইভিং এই দ্বীপে একটি বড় আকর্ষণ। নানা প্রজাতির হাঙরের অভয়ারণ্য রয়েছে এই দ্বীপের কাছে।

আবহাওয়া 
দ্বীপটিতে গ্রীষ্মে প্রচুর বৃষ্টিপাত হয় (নভেম্বর থেকে এপ্রিল) এবং বেশি আদ্রতা থাকে।

গ্যালারী

তথ্যসূত্র 

দ্বীপপুঞ্জ
গ্রিভিল স্টিভেন্স

গ্রিভিল টমাস স্কট স্টিভেন্স (; জন্ম: ৭ জানুয়ারি, ১৯০১ - মৃত্যু: ১৯ সেপ্টেম্বর, ১৯৭০) লন্ডনে জন্মগ্রহণকারী বিখ্যাত ইংরেজ শৌখিন আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি।

প্রথম-শ্রেণীর ইংরেজ কাউন্টি ক্রিকেটে মিডলসেক্স ও অক্সফোর্ড বিশ্ববিদ্যালয়ের প্রতিনিধিত্ব করেছেন তিনি। দলে তিনি অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি লেগ-ব্রেক বোলিংয়ে দক্ষতা প্রদর্শন করেছেন গ্রিভিল স্টিভেন্স।

প্রারম্ভিক জীবন 
১৯১৯ সালে আন্তঃভবনের খেলায় অপরাজিত ৪৬৬ রান সংগ্রহসহ ১৪ উইকেট একদিনেই লাভ করেছিলেন। প্রথম-শ্রেণীর ক্রিকেটে মিডলসেক্সের পক্ষে অভিষিক্ত হবার অল্প কিছুদিন পর লর্ডসে হ্যাম্পশায়ারের বিপক্ষে ১০ উইকেট লাভ করেন। ফলশ্রুতিতে একই মাঠে জেন্টলম্যানের পক্ষে খেলার জন্য মনোনীত হন।

দ্বিতীয় বিশ্বযুদ্ধ চলাকালে রয়্যাল নেভাল ভলান্টিয়ার রিজার্ভের কর্মকর্তা হিসেবে দায়িত্ব পালন করেছেন।

খেলোয়াড়ী জীবন 
১৯২২-২৩ মৌসুমে দলের সাথে দক্ষিণ আফ্রিকা গমন করেন। ২৩ ডিসেম্বর, ১৯২২ তারিখে টেস্ট অভিষেক ঘটে তার। সিরিজের প্রথম টেস্টে ইংল্যান্ড দল পরাজয়বরণ করে। উইজডেনের মতে, বোলিংয়ের দূর্বলতাই এ পরাজয়ের কারণ ছিল। ফলে, দ্বিতীয় টেস্টে জর্জ ম্যাকাউলি গ্রিভিল স্টিভেন্সের স্থলাভিষিক্ত হন ও ইংল্যান্ডের পক্ষে টেস্ট ক্রিকেটে অভিষেক ঘটে।

ইংরেজ ক্রিকেট দলকে এক টেস্টে নেতৃত্ব দেন। ১৯২৭-২৮ মৌসুমে স্বাগতিক দক্ষিণ আফ্রিকার বিপক্ষে নিয়মিত অধিনায়ক রনি স্ট্যানিফোর্থের পরিবর্তে দলকে পরিচালনা করেন। ঐ টেস্টে তার দল পরাজিত হয়েছিল।

১৯১৮ সালে ইউনিভার্সিটি কলেজ স্কুলে অধ্যয়নকালীন উইজডেন কর্তৃক বর্ষসেরা পাঁচ বালক ক্রিকেটারের একজনরূপে ঘোষিত হন। ১৯ সেপ্টেম্বর, ১৯৭০ তারিখে ৬৯ বছর বয়সে লন্ডনে গ্রিভিল স্টিভেন্সের দেহাবসান ঘটে।

তথ্যসূত্র

আরও দেখুন 
 পার্সি ফেন্ডার
 উইজডেন বর্ষসেরা ক্রিকেটার
 ইংরেজ টেস্ট ক্রিকেটারদের তালিকা
 ইংল্যান্ড ক্রিকেট দলের অধিনায়কদের তালিকা
 টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ 
 
 

১৯০১-এ জন্ম
১৯৭০-এ মৃত্যু
১৯১৯ থেকে ১৯৪৫ সময়কালীন ইংরেজ ক্রিকেটার
অক্সফোর্ড বিশ্ববিদ্যালয়ের ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের টেস্ট ক্রিকেট অধিনায়ক
উইজডেন বর্ষসেরা ক্রিকেটার
এল. এইচ. টেনিসন একাদশের ক্রিকেটার
এইচ. ডি. জি. লেভেসন গাওয়ার একাদশের ক্রিকেটার
জেন্টলম্যানের ক্রিকেটার
দ্বিতীয় বিশ্বযুদ্ধে রয়্যাল নেভাল ভলান্টিয়ার রিজার্ভের কর্মকর্তা
নর্থ ভার্সাস সাউথের ক্রিকেটার
মিডলসেক্সের ক্রিকেটার
মেরিলেবোন ক্রিকেট ক্লাবের ক্রিকেটার
হার্লিকুইন্সের ক্রিকেটার
সি. আই. থর্নটন একাদশের ক্রিকেটার
ব্রেসনোজ কলেজ, অক্সফোর্ডের প্রাক্তন শিক্ষার্থী
ক্যামিলা মেন্ডেস

ক্যামিলা ক্যারারো মেন্ডেস (জন্ম জুন ২৯, ১৯৯৪) একজন মার্কিন অভিনেত্রী। তিনি মার্কিন টেলিভিশন চ্যানেল দ্য সিডব্লিউতে প্রচারিত কিশোর-কিশোরীদের কাহিনীর দৃশ্যকাব্য সমৃদ্ধ ধারাবাহিক রিভারডেইল-এ  ভেরোনিকা লোডজে নামক চরিত্রটিতে অভিনয় করে থাকেন।

জীবন এবং কর্ম জীবন
ক্যামিলা মেন্ডেসের জন্ম হয়, মার্কিন যুক্তরাষ্ট্রের ভার্জিনিয়া রাজ্যের শার্লটভ্যালি শহরে, ব্রাজিলীয় দম্পতি ভিক্টোর এবং গিসেলে মেন্ডেস পরিবারে। তার একজন বড় বোন রয়েছে।  তার মাতা ব্রাজিলের রিও গ্রান্ডে ড্যো সুল রাজ্যের পোর্তো এলেগ্রে শহর থেকে আগত, যদিও তার পিতা ব্রাজিলের কেন্দ্রীয় রাজধানী ব্রাজিলিয়ার, কেন্দ্রীয় জেলা থেকে আগত। তিনি বিভিন্ন সময়ে বিভিন্ন স্থানে বসবাস করেছেন, তবে তিনি তার শৈশবকালীন সময়ের মধ্যে সবচেয়ে বেশি সময় মার্কিন যুক্তরাষ্ট্রের ফ্লোরিডা রাজ্যে অতিবাহিত করেছেন, যেখানে তিনি  আমেরিকান হেরিটেজ স্কুল-এ পড়াশোনা করেন, যেটি ফ্লোরিডা রাজ্যের প্লেনটেশন শহরে অবস্থিত। তার বয়স যখন মাত্র ১০ বছর, তখন তিনি আবারও ব্রাজিলে এক বছর বসবাস করেন। ২০১৬ সালের মে মাসে, মেন্ডেস মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে অবস্থিত নিউ ইয়র্ক বিশ্ববিদ্যালয় এর অভিনয় এবং গণমাধ্যম কলার শাখা টিশচ স্কুল অব দ্য আর্টস থেকে স্নাতক শেষ করেন।  তার প্রথম অভিনয় ছিল সুইডেনে প্রতিষ্ঠিত বহুজাতিক প্রতিষ্ঠান  আয়িকার জন্য করা একটি বিজ্ঞাপনে। 
এছাড়াও ক্যামিলা মেন্ডেস, জনপ্রিয় কানাডীয় গায়ক শন মেন্ডেস এবং আরেক সাড়া জাগানো জনপ্রিয় কিউবান-মার্কিন গায়িকা ক্যামিলা কাবিলো-এর বন্ধুও, যেহেতু জনপ্রিয় সামাজিক যোগাযোগ মাধ্যম টুইটারে তিনি তার একাউন্টের নাম "ক্যামিলা মেন্ডেস" হিসেবেই ব্যবহার করেন, সেহেতু তার কিছু সমস্যা পোহাতে হয়।

২০১৬ সালে, মেন্ডেস "সিলভার-টাংগড হাই স্কুল সোফোমোর"ভেরোনিকা লোডজে হিসেবে মার্কিন টেলিভিশন চ্যানেল দ্য সিডব্লিউ এর কিশোর-কিশোরীদের কাহিনীর দৃশ্যকাব্য সমৃদ্ধ নতুন ধারাবাহিক রিভারডেইল-এ অভিনয় শুরু করেন, যেটি নিউ ইয়র্ক ভিত্তিক কমিক বই প্রকাশক অার্ছি কমিকস এর একটি বিধ্বংসী উদ্যোগ। মেন্ডেসের প্রথম প্রতিনিধিত্বকারী ছিল "কার্সন কোলকার ওরগানাইজেশন" নামক নিউ ইয়র্কের একটি প্রতিনিধিত্বমূলক সংগঠন, পরে সেটি পরিবর্তন করে লস অ্যাঞ্জেলেস ভিত্তিক আরেকটি সংগঠন সিএএ তাকে পরিবেশনার কাজ করে।

চলচ্চিত্র সমূহ

পুরস্কার এবং মনোনয়ন সমূহ

তথ্যসূত্র

বহিঃসংযোগ

 
 

১৯৯৪-এ জন্ম
জীবিত ব্যক্তি
শার্লট, ভার্জিনিয়ার ব্যক্তিত্ব
ব্রাজিলীয় বংশোদ্ভূত মার্কিন ব্যক্তি
মার্কিন টেলিভিশন অভিনেত্রী
২১শ শতাব্দীর মার্কিন অভিনেত্রী
ব্রাজিলীয় বংশধর অভিনেত্রী
আমেরিকায় বসবাসত ব্রাজিলীয় অধিবাসী
টিশচ স্কুল অব দ্য আর্টসেরর প্রাক্তন ছাত্রী
মার্কিন চলচ্চিত্র অভিনেত্রী
মার্কিন কণ্ঠাভিনেত্রী
ফ্লোরিডার অভিনেত্রী
ফ্রাঙ্ক মান

ফ্রান্সিস টমাস ফ্রাঙ্ক মান (; জন্ম: ৩ মার্চ, ১৮৮৮ - মৃত্যু: ৬ অক্টোবর, ১৯৬৪) মিডলসেক্সের উইঞ্চমোর হিলে জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের পক্ষে খেলেছেন। এছাড়াও, মালভার্ন একাদশ ও কেমব্রিজ বিশ্ববিদ্যালয়ের প্রতিনিধিত্ব করেছেন। দলে তিনি মূলতঃ ব্যাটসম্যানের দায়িত্ব পালন করে গেছেন। ডানহাতে ব্যাটিংয়ের পাশাপাশি ডানহাতে স্লো বোলিংয়েও পারদর্শীতা দেখিয়েছেন ফ্রাঙ্ক মান।

একাধারে তিনি যোদ্ধা, ইংরেজ অধিনায়ক, অমায়িক ব্যক্তিত্ব, মিডলসেক্সের সভাপতি, ফুটবলার, রাগবি খেলোয়াড় এবং টেস্ট অধিনায়কের জনক ও এমসিসি সভাপতি ছিলেন।

খেলোয়াড়ী জীবন 
প্রথম বিশ্বযুদ্ধের পূর্বে ও পরে দুই দশককাল মিডলসেক্সের প্রধান মেরুদণ্ডের ভূমিকায় অবতীর্ণ হয়েছিলেন। মাঠের বাইরেও তিনি বেশ জনপ্রিয় ব্যক্তিত্ব ছিলেন।
১৯০৮ থেকে ১৯১১ সাল পর্যন্ত কেমব্রিজ বিশ্ববিদ্যালয়ের পক্ষে খেলেন। ১৯০৯ থেকে ১৯৩১ সাল পর্যন্ত মিডলসেক্সের প্রতিনিধিত্ব করেন। ১৯১৯ থেকে ১৯৩১ সময়কালে মেরিলেবোন ক্রিকেট ক্লাবের প্রতিনিধিত্ব করেছেন।

২৩ ডিসেম্বর, ১৯২২ তারিখে দক্ষিণ আফ্রিকার বিপক্ষে তার টেস্ট অভিষেক হয়। একই দলের বিপক্ষে ২২ ফেব্রুয়ারি, ১৯২৩ তারিখে সর্বশেষ টেস্টে অংশ নেন ফ্রাঙ্ক মান। এমসিসির সদস্যরূপে ১৯২২-২৩ মৌসুমে দক্ষিণ আফ্রিকা সফরে যান। পাঁচ-টেস্টে গড়া ঐ সিরিজে তার দল ২-১ ব্যবধানে সিরিজ জয় করে।

বিশ্বযুদ্ধে অংশগ্রহণ 
প্রথম বিশ্বযুদ্ধ চলাকালে স্কটস গার্ডসের কর্মকর্তার দায়িত্ব পালন করেন। যুদ্ধে তিনি বীরত্বের সাথে লড়েন। তিনবার আহত হন ও তিনবারই তাকে সুস্থ করে তোলা হয়। যুদ্ধ শেষ হবার পর ৩১ বছর বয়সে ক্রিকেট জগতে ফিরে আসেন। প্রথম দুই মৌসুমে তেমন কিছুই করতে না পারলেও ১৯২১ সালে ট্রেন্ট ব্রিজে স্বীয় রূপ ধারণ করেন।

খেলোয়াড়ী জীবন থেকে অবসর নেয়ার পর মিডলসেক্সের সভাপতির দায়িত্ব পালন করেন। ক্রানবোর্ন ক্রিকেট ক্লাব প্রতিষ্ঠা করেন ও মৃত্যু পূর্ব-পর্যন্ত প্রতিষ্ঠাতা সভাপতি ছিলেন।

ব্যক্তিগত জীবন 
তার সন্তান জর্জ মান মিডলসেক্স ও ইংল্যান্ডের দলনায়ক মনোনীত হয়েছিল। এরফলে প্রথম ঘটনা হিসেবে পিতা-পুত্র মিডলসেক্সসহ ইংল্যান্ডের পক্ষে প্রথমবারের মতো অধিনায়কত্ব করার নজির সৃষ্টি করেন। পরবর্তীতে কলিন কাউড্রে ও ক্রিস কাউড্রে এ রেকর্ডের সাথে নিজেদের নাম যুক্ত করেছিলেন। নিরাপত্তা বিশেষজ্ঞ ও বেতনভোগী সিমন মান তার নাতি। ৭৬ বছর বয়সে ৬ অক্টোবর, ১৯৬৪ তারিখে উইল্টশায়ারের মিল্টন লিলবোর্ন এলাকায় তার দেহাবসান ঘটে।

তথ্যসূত্র

আরও দেখুন 
 জর্জ মান
 ক্রিস কাউড্রে
 পার্সি ফেন্ডার
 গ্রিভিল স্টিভেন্স
 ইংল্যান্ড ক্রিকেট দলের অধিনায়কদের তালিকা

বহিঃসংযোগ 
 
 
 Obituary of George Mann. Derek Hodgson. The Independent. 16 August 2001. 
 The spinner who saved the day for 'Jim' Swanton by Frank Keating. www.guardian.co.uk. 16 December 2009.
 Club History. Cranbourne Cricket Club.

১৮৮৮-এ জন্ম
১৯৬৪-এ মৃত্যু
মেরিলেবোন ক্রিকেট ক্লাবের ক্রিকেটার
মিডলসেক্স কাউন্টি ক্রিকেট ক্লাবের প্রেসিডেন্ট
মিডলসেক্স ক্রিকেট অধিনায়ক
মিডলসেক্সের ক্রিকেটার
প্রথম বিশ্বযুদ্ধে ব্রিটিশ সেনা কর্মকর্তা
নর্থ ভার্সাস সাউথের ক্রিকেটার
জেন্টলম্যানের ক্রিকেটার
কেমব্রিজ বিশ্ববিদ্যালয়ের ক্রিকেটার
ইংল্যান্ডের টেস্ট ক্রিকেট অধিনায়ক
ইংল্যান্ডের টেস্ট ক্রিকেটার
ইংল্যান্ড ক্রিকেট দল নির্বাচক
ইংরেজ ক্রিকেটার
স্কটস গার্ডস কর্মকর্তা
প্রথম বিশ্বযুদ্ধের ব্রিটিশ সেনা কর্মকর্তা
১৯১৯ থেকে ১৯৪৫ সময়কালীন ইংরেজ ক্রিকেটার
বৃহত্তর লন্ডন থেকে আগত ক্রিকেটার
এইচ. ডি. জি. লেভেসন গাওয়ার একাদশের ক্রিকেটার
পি. এফ. ওয়ার্নার একাদশের ক্রিকেটার
বাংলাদেশ জনতা পার্টি (বিজেপি-ওসমানী)

বাংলাদেশ জনতা পার্টি (বিজেপি ওসমানী) ৫ই সেপ্টেম্বর ১৯৭৬ তারিখে জেনারেল এম ,এ ,জি, ওসমানি পি ,এস ,সি(অবসর প্রাপ্ত) কে আহবায়ক করে বাংলাদেশের আপামর জনসাধারণ সমর্থিত জাতীয় জনতা পার্টি গঠন করা হয়েছিল।যার বর্তমান নাম বাংলাদেশ জনতা পার্টি (বিজেপি-ওসমানী)। দেশের স্বাধীনতা সংগ্রামে স্বশস্ত্র বাহিনীর সর্বাধিনায়ক বঙ্গবীর জেনারেল মোঃ আতাউল গণি ওসমানি ১৯৭৮ ও ১৯৮১ সালের রাষ্ট্রপতি নির্বাচনে তিনি অংশগ্রহণ করেন। তিনি গণতান্ত্রিক ঐক্য জোট থেকে ১৯৭৮ সালের রাষ্ট্রপতি নির্বাচনে দ্বিতীয় ও ১৯৮১ সালের রাষ্ট্রপতি নির্বাচনে (স্বতন্ত্র) চতুর্থ হন। তিনি জাতীয় জনতা পার্টির চেয়ারম্যান ছিলেন এবং ১৯৭৮ সালে রাষ্ট্রপতি নির্বাচনে গণ ঐক্য জোট মনোনীত প্রার্থী হন। জোটের  ৫টি রাজনৈতিক শরীক দলের মধ্যে ছিল- জাতীয় জনতা পার্টি, বাংলাদেশ আওয়ামী লীগ, জাতীয় আওয়ামী পার্টি (মোজাফ্ফর), বাংলাদেশ পিপলস লীগ, গণ আজাদী লীগ। ১৯৮১ সালে রাষ্ট্রপতি নির্বাচনে ৩৯ জন প্রতিদ্বন্দ্বী ছিলেন। ঐ নির্বাচনে জয়লাভ করেন বিচারপতি আব্দুস সাত্তার।

১৩ অক্টোবর ২০১৬ খ্রিষ্টাব্দ থেকে ডাঃ মোহাম্মদ রফিকুল  ইসলাম এর আহব্বানে পার্টির নাম আংশিক পরিবর্তনের মাধ্যমে  বাংলাদেশ জনতা পার্টি (বিজেপি-ওসমানী) নামে বঙ্গবীর ওসমানীর রাজনৈতিক আদর্শের অনুসারীরা  সাংবিধানিক প্রক্রিয়ায়  সরকারি বিধিবদ্ধ হতে প্রয়াস পান।

তথ্যসূত্র

বাংলাদেশের রাজনৈতিক দল
১৯৭৬-এ প্রতিষ্ঠিত